
         Republika Hrvatska
     Općinski sud u Osijeku
Europske avenije 7, 31000  Osijek
      Stalna služba u Valpovu
     K. P. Krešimira IV br. 3
          31550 Valpovo

U IME REPUBLIKE HRVATSKE
RJEŠENJE
	Općinski sud u Osijeku Stalna služba u Valpovu, po sucu Zdravku Mamiću, u jednostavnom postupku stečaja nad imovinom potrošača,  Petra Drače iz Krunoslavja, Glavna 44, OIB: 08692469193,  odlučujući o prijedlogu Financijske agencije (dalje u tekstu: FINA) za provedbu jednostavnog postupka stečaja nad imovinom potrošača, dana 26. studenog 2019. 

r i j e š i o  j e
	Odbija se prijedlog FINA-e za provedbu jednostavnog postupka stečaja nad imovinom potrošača  Petra Drače iz Krunoslavja, Glavna 44, OIB: 08692469193.

Obrazloženje

Dana 10. ožujka 2019. godine ovaj sud zaprimio je prijedlog FINA-e za provedbu jednostavnog postupka stečaja nad imovinom potrošača Petra Drače iz Krunoslavja, Glavna 44, OIB: 08692469193.

Uvidom u prijedlog utvrđeno je da je u vrijeme zaprimanja istog potrošač bio u blokadi duže od tri godine, te da je u Očevidniku redoslijeda osnova za plaćanje imao zavedenu jednu osnovu za plaćanje u ukupnom iznosu od 800,00 kn po osnovi glavnice. 

Potrošač po pozivu FINA-e nije dostavio popis svoje imovine, pa se smatra da je izjavio kako nema imovine iz koje se mogu namirivati njegovi vjerovnici (članak 79 c, stavak 3. Zakona o stečaju potrošača,  Narodne novine broj: 100/15 i 67/18, dalje u tekstu: ZSP). 

Prema odredbi članka 79. a stavka 2. i 3. Zakona o stečaju potrošača („Narodne novine“ broj: 100/15 i 67/18, dalje u tekstu: ZSP) jednostavni postupak stečaja potrošača može se provesti nad imovinom potrošača ako u Očevidniku redoslijeda osnova za plaćanje koji vodi FINA na dan otvaranja jednostavnog postupka stečaja potrošač ima jednu ili više evidentiranih neizvršenih osnova za plaćanje radi prisilnog ostvarenja tražbina u iznosu do 20.000,00 kuna s osnova glavnice i ako  je razdoblje u kojem je potrošač imao jednu ili više evidentiranih neizvršenih osnova za plaćanje neprekinuto trajalo duže od tri godine, te radi namirenja vjerovnika čije osnove za plaćanje na dan otvaranja jednostavnog postupka stečaja potrošača nisu evidentirane u Očevidniku redoslijeda osnova za plaćanje ako ih je FINA brisala iz tog Očevidnika istekom roka prema posebnom zakonu i ako tražbine vjerovnika iz osnova za plaćanje koje je FINA brisala iz Očevidnika redoslijeda osnova za plaćanje zajedno s tražbinama vjerovnika čije su osnove za plaćanje evidentirane u tom Očevidniku, s osnova glavnice ne prelaze iznos od 20.000,00 kuna.
 Vjerovnici potrošača nisu u povodu poziva iz oglasa objavljenog 15.05.2019. godine na mrežnoj stranici e-Oglasna ploča sudova obavijestili sud o postojanju potrošačeve imovine koja bi se mogla unovčiti kao stečajna masa.

Postupajući temeljem članka 79. f stavka 2. ZSP-a Sud je od FINA-e zatražio vanjsku provjeru potrošačeve imovine i podatke iz Očevidnika redoslijeda osnova za plaćanje. Uvidom u podatke iz Očevidnika redoslijeda osnova za plaćanje na dan 07. listopada 2019. godine utvrđeno je da se potrošač više ne nalazi u blokadi, odnosno broj dana i iznos blokade iznose 0 dana, odnosno 0,00 kuna. 
[bookmark: _GoBack]Nadalje, utvrđeno je da potrošač u Očevidniku redoslijeda osnova za plaćanje ima zavedene osnove koje je FINA prestala izvršavati prema članku 12. Zakona o provedbi ovrhe na novčanim sredstvima  („Narodne novine“ broj: 68/18) u ukupnom iznosu od 3.554,16 kn po osnovi glavnice.
Slijedom navedenog, budući se potrošač više ne nalazi u blokadi, temeljem članka 79. e stavaka 1. ZSP-a sud je odbio prijedlog za otvaranje jednostavnog postupka stečaja nad imovinom potrošača jer nisu ispunjeni svi uvjeti za otvaranje jednostavnog postupka stečaja potrošača propisani člankom 79. a stavkom 2. i 3. ZSP-a.

U Valpovu, dana 26. studenog 2019. godine

					      S U D A C 

				          ZDRAVKO MAMIĆ


UPUTA O PRAVNOM LIJEKU:
Protiv ovog rješenja pravo na žalbu ima potrošač (članak 79. e. stavak 3. ZSP) u roku od 15 dana računajući od proteka osmoga dana od dana objave rješenja na mrežnoj stranici e-Oglasna ploča sudova. Žalba se podnosi ovom sudu u tri primjerka, a o žalbi odlučuje nadležni Županijski sud.
DOSTAVITI:
1. potrošač putem e- Oglasne ploče suda. 
2. Fina putem e- Oglasne ploče suda i web servisom


image1.png




